User:Polwatta Maha Vidyalaya,Ampara

ගල්ඔය සංවර්ධන මණ්ඩලයේ පොල්වගා ජනපදයේ ජනතාවගේ දුවා දරුවන්ට අධ්‍යාපනය ලබා දීමේ අරමුණින් 1962.02.21 දින අම්පාර පොල්වත්ත කණිටු විදුහල ආරම්භ කල අතර ඒ වෙනුවෙන් ඉදිකල අඩි 120×20 ප්‍රමාණයේ ස්ථිර ගොඩනැගිල්ල ගල්ඔය සංවර්ධන මණ්ඩලයේ සාමාන්‍යාධිකාරී හැරී ජයසිංහ මහතා විසින්ආරම්භක විදුහල්පති වු එච්.ඩී පෙ රේරා මහතාට භාර දෙන ලදී.

ආරම්භක ශිෂ්‍ය සංඛ්‍යාව තිදෙ නෙකි. 1962.03.06 දින පළමු ගුරු දෙගුරු සංගමය පිහිටුවා ඇත. ප්‍රධාන වශයෙන් එමගින් සිදු කර ඇත්තේ සිසුන්ට දිවා ආහාරය සැපයීමයි.පළමු උප ගුරුවරයා ලෙස 1962.03.15 දින ඩබ්ලිව්.කේ සමරපාල මහතා සේවයට එක් වී ඇති අතර වසරක් ගත වන විට ආචාර්ය මණ්ඩලය තිදෙනෙක් දක්වාද ශිෂ්‍ය සංඛ්‍යාව 12ක් දක්වාද වර්ධනය වී ඇත.

මෙම පාසල 1976 වන විට අධ්‍යන පොදු සහතික පත්‍ර සාමාන්‍ය පෙළ සදහාද සිසුන් ඉදිරිපත් වී ඇති අතර 1978 වර්ෂයේදී කලා,වාණිජ විෂය ධාරා යටතේ පන්ති ආරම්භ කර ඇත. 1980 වර්ෂයේදී ප්‍රථම වතාවට අධ්‍යන පොදු සහතික පත්‍ර උසස් පෙළ විභාගය සදහාද සිසුන් ඉදිරිපත් කිරීමට හැකි වී තිබේ. 1981 න් පසු කාලයේදී ස්ථිර ගොඩනැගිලි සංඛ්‍යාව 05 ක් දක්වා වර්ධනය වු අතර ගුරු නිවාස 03 ක්ද ඉදි විය. 1993 වන විට ශිෂ්‍ය සංඛ්‍යාව 850ක් දක්වා වර්ධනය වී ඇත.අද වන විට අක්කර 15 ක ඉඩම් ප්‍රමාණයක් හිමි අතර ගොඩනැගිලි 07 ක්ද බහු කාර්ය ඒකකයක්ද අන්තර්ජාල පහසුකම් සහිත පරිගණක විද්‍යාගාරයක්ද ඇත.

වර්තමානය වන විට ළමුන් 1100 ක් පමණ මෙම විද්‍යාලයේ අධ්‍යාපනය ලබන අතර මෙම විද්‍යාලයේ කලා,වාණිජ හා තාක්ෂණ විෂය ධාරා යටතේ  සිසුන් අධ්‍යාපනය ලබයි. දැනට මෙම පාසලට අම්පාර දිස්ත්‍රික්කයේ හා මොණරාගල යන දිස්ත්‍රික්ක වලින් සිසුන් පැමිණේ. අද වන විට විදුහල්පති තුමා ඇතුලුව ආචාර්ය මණ්ඩලය 46ක් පමණ සේවය කරයි. මේ වන විට පාසලේ ගොඩනැගිලි පද්ධතියද නවීකරණය වෙමින් පවතී. අනාගත වැඩ ලෝකය කරා දැනුම,ආකල්ප හා කුසලතාවෙන් පිරි දරුවන් පිිරිසක් බිහි කිරීමෙහිලා මෙම පාසල පුරෝගාමීව කටයුතු කරමින් සිටී. Web site :Polwatta Maha Vidyalaya, Ampara Blog site: Blog site Facebook: Officai Facebook page